SET ปิดเช้าพุ่ง 13 จุด รับแรงซื้อหุ้นบิ๊กแคป-ฟันด์โฟลว์ไหลเข้าหนุน
SET ปิดเช้าพุ่ง 13 จุด รับแรงซื้อหุ้นบิ๊กแคป นำโดยกลุ่มสื่อสาร พลังงาน ค้าปลีก และฟันด์โฟลว์ไหลเข้าหนุน แนวโน้มช่วงบ่ายแกว่งแคบ ให้แนวต้าน 1,700 และ 1,703 จุด แนวรับ 1,693 และ 1,690 จุด
1 มี.ค. 2565

โดยนักวิเคราะห์ กล่าวว่า ตลาดหุ้นไทยเช้านี้ปรับตัวขึ้นตามบรรยากาศการลงทุนตลาดเอเชียค่อนข้างดีรับกระแสเงินทุนต่างชาติเข้ามาต่อเนื่อง เช่นเดียวกับตลาดหุ้นไทยที่นักลงทุนต่างชาติซื้อสุทธิมาอย่างต่อเนื่อง วานนี้ซื้อสุทธิ 3,977.16 ล้านบาท คาดว่ามีความกังวลสถานการณ์การโจมตีระหว่างรัสเซียและยูเครนจะกระทบเศรษฐกิจยุโรป ทำให้เม็ดเงินลงทุนจากฝั่งยุโรปไหลออกมาที่เอเชีย ส่งผลให้หุ้นขนาดใหญ่ปรับตัวขึ้น นำโดยกลุ่มสื่อสาร กลุ่มพลังงาน และกลุ่มค้าปลีก
สำหรับแนวโน้มการลงทุนช่วงบ่ายน่าจะแกว่งตัวแคบหลังจากช่วงเช้าปรับตัวขึ้นไปมากแล้ว โดยให้แนวต้านที่ 1,700 และ 1,703 จุด แนวรับให้ไว้ที่ 1,693 และ 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,816.48 ล้านบาท ปิดที่ 163.50 บาท ราคาไม่เปลี่ยนแปลง
PTTEP มูลค่าการซื้อขาย 1,732.34 ล้านบาท ปิดที่ 137.00 บาท เพิ่มขึ้น 0.50 บาท
BANPU มูลค่าการซื้อขาย 1,724.31 ล้านบาท ปิดที่ 11.20 บาท เพิ่มขึ้น 0.30 บาท
OSP มูลค่าการซื้อขาย 1,676.33 ล้านบาท ปิดที่ 37.00 บาท เพิ่มขึ้น 1.75 บาท
BBL มูลค่าการซื้อขาย 1,669.43 ล้านบาท ปิดที่ 138.50 บาท ลดลง 1.50 บาท